Nuorisotyön auditointi- ja itsearviointimalli,

Avoimet nuorten illat

**Työyhteisön toiminta** versio 21.5.2018

| **arviointikriteerit** | **4 erinomainen** | **3 hyvä** | **2 tyydyttävä** | **1 puutteellinen/heikko** |
| --- | --- | --- | --- | --- |
| 1. Toiminnan tavoitteellisuus | Toiminnalle on määritelty selkeät kasvatukselliset ja toiminnalliset tavoitteet, joita seurataan ja arvioidaan säännöllisesti. Tavoitteissa on selkeä yhteys kaupunkistrategiaan. | Tavoitteissa on huomioitu ajankohtaiset ilmiöt tai asiat, esim. yhteishaku, kesätöiden hakeminen, ihmisoikeusviikko tms.  Nuoret vaikuttavat ***tavoitteiden*** sisältöihin sovitun menetelmän kautta: osallistuva budjetointi, yhteinen suunnittelupäivä tms. | Toiminnan kasvatuksellisesta merkityksestä käydään aktiivisesti keskustelua, mutta niistä ei ole johdettu konkreettisia tavoitteita. | Toimintaa ohjaa vahvasti traditio ja ohjaajien osaaminen. |
| 1. Tilanteiden hallinta | Ohjaajien toiminnassa näkyy herkkyys työyhteisön, ryhmän tai yksilön tarpeille (tilannetaju). Ohjaajat pystyvät tekemään hyviä päätöksiä paineisissakin tilanteissa. | Ohjaajat ovat aktiivisesti läsnä käyttäen aikaa nuorten kanssa toimimiseen. Kaikki nuoret huomioidaan. Käytössä olevat tilat ovat ohjaajilla hallinnassa. | Ohjaajat käyttävät aikaa pääosin yhden nuorisoryhmän tai nuoren kanssa. Käytössä olevissa tiloissa kierretään (valvontanäkökulma). | Ohjaajat käyttävät aikaa toimistossa tai tehtävissä, joihin ei liity vuorovaikutusta nuorten kanssa. |
| 1. Toimintamallit | Toimintamalleihin on sisällytetty myös nuorten palkitsemisen ja tasapuolisen kohtelun periaatteet. | Työyhteisössä on malli, jolla varmistetaan, että kaikki tuntevat yhteiset toimintatavat. Toimintatapoja muutetaan vain yhteisen sopimuksen perusteella. | Ohjaajat ovat ennakolta keskustelleet toimintatavoista. Nuorten ”jäähyttämiselle” on yhteiset ja nuorta kunnioittavat toimintatavat. | Ohjaajat sopivat kiusaamiseen, rasismiin sekä uhka-, väkivalta- ja päihdetilanteisiin liittyvistä toimintatavoista tilannekohtaisesti. |
| 1. Turvallisuus | Turvallisuusnäkökulma on luonnollinen osa toiminnan suunnittelua, toteutusta ja arviointia. | Turvallisuusnäkökulmaa on ajateltu kokonaisvaltaisesti. Psyykkinen ja fyysinen turvallisuus on huomioitu ennakoidusti toiminnassa. | Riskien kartoitus/turvallisuus-suunnitelma on tehty itse ja on käytössä. | Pelastussuunnitelma on tehty ja käsitelty. |
| 1. Ohjaajien työ- ja vastuujaot | Nuorten iltaan liittyvät työnjaot on yhdessä etukäteen sovittu ja ne ovat selkeät. Niitä sovelletaan joustavasti ja tasapuolisesti. | Nuorten iltaan liittyvät työ- ja vastuujaot on sovittu ennakkoon. | Työ- ja vastuujaoista sovitaan tilannekohtaisesti toiminnan aikana. | Ohjaajat eivät ole suunnitelleet työ- ja vastuujakoa. |
| 1. Ohjaajien osaamisen hyödyntäminen | Ohjaajat hyödyntävät oppimisen mahdollisuuksia ja jakavat osaamistaan. | Ohjaajat hyödyntävät vahvuuksiaan ja osaamistaan toiminnan suunnittelussa ja toteutuksessa. | Ohjaajat hyödyntävät osaamistaan spontaanisti toiminnan toteutuksessa. | Ohjaajien vahvuudet ja osaaminen on tunnistettu, mutta niiden hyödyntäminen on vähäistä. |
| 1. Ohjaajien välinen vuorovaikutus | Ohjaajien keskinäinen vuorovaikutus on sujuvaa, luontevaa ja ammatillista riippumatta siitä, ketkä ovat työvuorossa (esim. tuntityöntekijät, harjoittelijat, ”lainassa olevat” työntekijät). | Ohjaajat toimivat tiimimäisesti. Illan toimintaan ja nuoriin liittyvä tiedonkulku toimii sujuvasti ja aukottomasti. | Ohjaajat ymmärtävät olevansa roolimalleja myös keskinäisessä vuorovaikutuksessa, mutta vuorovaikutus on valikoivaa ja heistä muodostuu erillisiä pareja tai ryhmiä. | Ohjaajat puhuvat nuorten kuullen ”mitä tahansa”, joten kasvatuksellisuus ja ammatillisuus jäävät vaillinaisiksi. |
| 1. Sisäinen tiedonkulku | Työyhteisössä on ideoitu sopiva toimintatapa, jonka avulla tarpeellinen tieto tavoittaa kaikki työntekijät. | Kokouskäytännöt tukevat sisäistä tiedottamista, esim. asialistalla on sovitut vakioteemat. | Sisäisen tiedottamisen työnjaoista on sovittu. | Sisäinen tiedotus on satunnaisten keskustelujen varassa. |
| 1. Alueen tuntemus ja alueelle jalkautuminen | Alueen ilmiöistä ja faktoista keskustellaan ja johtopäätökset ohjaavat toiminnan suunnittelua. Koottua tietoa välitetään eteenpäin alueellisissa verkostoissa. | Alueesta hankittua tietoa hyödynnetään toiminnan suunnittelussa. Jalkautuminen on säännöllistä ja suunniteltua. Alueeseen tutustumisessa hyödynnetään myös digitaalisia kanavia. | Alueesta on ajantasaista tilasto- ja kokemustietoa. Alueen palvelut tiedetään. Alueelle jalkaudutaan satunnaisesti. | Aluetietoa on olemassa, mutta sitä ei päivitetä säännöllisesti.  Aluetieto = tietoa alueen palveluista ja toimijoista, väestötiedot, alue sosioekonomisilla mittareilla kuvattuna. |
| 1. Yhteistyö ja kumppanuudet | Etsitään aktiivisesti uusia kumppaneita ja hyödynnetään heidän osaamistaan toiminnan toteuttamisessa. Kumppanuutta, toimintaa ja verkostojen toimivuutta arvioidaan yhdessä. Kumppanuudesta hyötyvät kaikki osapuolet. | Toiminnan suunnittelussa huomioidaan alueelliset tarpeet ja muiden toimijoiden tarjonta. Osa toiminnasta toteutetaan yhteistyössä. Ammatillisia verkostoja hyödynnetään ja niistä saatua tietoa jaetaan aktiivisesti työyhteisössä. | Nuorille suunnattua toimintaa koordinoidaan muiden toimijoiden kanssa, jotta vältetään päällekkäisyyksiltä. Ammatillisiin verkostoihin osallistutaan säännöllisesti. | Työyhteisössä on tietoa alueen nuorille suunnatuista palveluista ja yhteys keskeisiin ammatillisiin verkostoihin on olemassa. |
| 1. Tiedon hyödyntäminen toiminnan suunnittelussa   - tilastotieto, tutkimustieto, kokemustieto | Toimintaa arvioidaan ja kehitetään monipuolisen tiedon avulla kuten tunnusluvut, tutkimustieto esim. kouluterveyskysely, muu ajankohtainen tieto nuorista ja alueesta. | Toiminnasta kootaan tunnuslukujen lisäksi kokemustietoa omilta työntekijöiltä ja verkostoista. | Tunnusluvuista keskustellaan ja niiden muutoksia analysoidaan työyhteisössä. | Toiminnasta kootaan sovitut tunnusluvut. |
| 1. Asiakaspalautteiden hyödyntäminen toiminnan suunnittelussa | Asiakaspalautetta kerätään suunnitelmallisesti ja systemaattisesti myös nuorten huoltajilta ja yhteistyökumppaneilta. Tuloksia peilataan muuhun nuorilta saatuun tietoon (esim. osallistava budjetointi) ja alueesta koottuun tietoon. | Asiakaspalautejärjestelmä on monipuolinen kuten kyselyt, keskustelutilaisuudet, suullinen palaute. Palaute käsitellään nuorten kanssa ja se huomioidaan toiminnan suunnittelussa. | Ohjaajat keräävät asiakaspalautetta spontaanisti erilaisten menetelmien avulla. Palautteet käsitellään yhteisössä. | Nuoret antavat palautetta suullisesti. |
| 1. Vuorovaikutuksen aktiivisuus | Ohjaajat toimivat aloitteellisesti ja huomioivat kaikki tilassa olevat nuoret. Ohjaajat tukevat nuorten välistä keskustelua ja haastavat nuoret vuorovaikutustilanteisiin. Ohjaajilla ja nuorilla on luottamuksellinen vuorovaikutus. | Ohjaajat ovat nuorten kanssa toiminnoissa mukana ja rakentavat vuorovaikutustilanteita. Ohjaajien ja nuorten välinen vuorovaikutus on luontevaa ja aktiivista. | Vuorovaikutustilanteissa korostuu ohjaajien auktoriteetti. Keskustelut syntyvät pääosin nuorten aloitteesta. | Ohjaajat ovat passiivisia ja puuttuvat lähinnä ongelmatilanteisiin. Vuorovaikutus perustuu järjestyksen pitoon. |
| 1. Nuorten kohtaaminen yksilöinä, nuorten tunteminen | Satunnaisia kävijöitä lukuun ottamatta nuorten elämäntilanne tunnetaan. Työyhteisössä on sovittu työnjaot yksittäisten nuorten ja nuorten ryhmien tuen antamiselle. | Työyhteisössä on tietoa nuorista. Heidät tunnetaan ja tiedetään taustoja, esim. koulu, kaverit ja harrastukset. Ohjaajat osaavat työyhteisössä arvioida nuoren tuen tarpeen ja toimia sen mukaisesti. | Toimintaan aktiivisesti osallistuvat nuoret tunnetaan nimeltä ja heidän taustoistaan tiedetään perusasiat kuten ikä ja asuinalue. | Suurin osa nuorista tunnetaan pinnallisesti, esim. etunimi tiedetään. Mahdollista tuen tarvetta ei tunnisteta. |
|  |
| 1. Hyvinvoinnin edistäminen: uni, lepo, ravinto, liikunta, päihteettömyys | Toiminnan suunnittelussa on mietitty sitä, miten toiminta tukee ja lisää nuorten hyvinvointia. Hyvinvoinnin tukeminen on läpileikkaava ajatus toiminnan toteuttamisessa. | Toiminnan sisällöissä huomioidaan terveysvaikutukset ja niiden merkitys nuorten hyvinvoinnille: kokkikerhot, kioskimyynti, tapahtumien tarjoilut, liikunnallisen ja muun harrastustoiminnan tarjoaminen jne. | Hyvinvointiin liittyviä asioita nostetaan keskusteluun nuorten kanssa. | Terveiden elämäntapojen edistämistä ei laaja-alaisesti ole huomioitu. Päihteistä, tupakoinnista ja energiajuomista keskustellaan nuorten kanssa. |
| 1. Nuorisotyölliset menetelmät ja välineet | Työyhteisössä kehitetään aktiivisesti uusia menetelmiä toiminnan toteuttamiseen. Menetelmät mahdollistavat nuorille erilaisten vastuuroolien saamisen / ottamisen sekä oppimisen. | Menetelmät ja välineet ovat monipuolisia, ohjaajilla on hyvä osaaminen niiden käytössä. Toiminnassa käytetään menetelmiä, joiden avulla nuorten on helppo solmia uusia kaverisuhteita ja oppia uusia asioita. | Menetelmät ja välineet ovat kohderyhmälle sopivia ja mahdollistavat useiden nuorten osallistumisen toimintaan. | Menetelmien käyttöä ei ~~juuri~~ ole pohdittu. Toiminta perustuu pääsääntöisesti keskusteluihin ja kohtaamiseen. |
| 1. Syrjintään puuttuminen | Ohjaajien työstä heijastuu aktiivinen syrjinnän vastainen työote. Ohjaajat ovat kehittäneet osaamistaan ihmisoikeusteemoista ja tämä näkyy myös toiminnan toteuttamisessa. | Syrjivään toimintaan ja puheeseen puututaan ja tätä varten työyhteisöissä on tehty yhteiset pelisäännöt. Nuoret tuntevat linjaukset. | Ohjaajilla on taito tunnistaa syrjivää, rasistista ja epäkunnioittavaa toimintaa | Syrjivään puheeseen ja toimintaan puututaan ylilyöntitilanteissa. |
| 1. Tasa-arvo ja sukupuolisensitiivisyys | Ohjaajat tunnistavat omien tekojen ja puheen vaikutuksen tasa-arvon ja sukupuolisensitiivisyyden toteutumisessa nuorisotalolla. Tietoisilla teoilla ylitetään kaavamaisia sukupuoliroolien rajoja ja vältetään heteronormatiivista puhetapaa. | Sukupuoleen, sukupuoli-identiteettiin, sukupuolen ilmaisuun, seksuaalisen suuntautumiseen ja tasa-arvoon liittyvät teemat nostetaan aktiivisesti ja luontevasti keskusteluun nuorten kanssa. | Ohjaajat keskustelevat teemaan liittyvistä asioista ja tunnistavat sukupuolen ja seksuaalisuuden merkityksen nuorten kasvussa. Sukupuolten moninaisuus ymmärretään. | Toiminnan suunnittelussa ja toteuttamisessa ei ole mietitty tyttöjen, poikien, seksuaali- tai sukupuolivähemmistöihin kuuluvien nuorten tarpeita. |
| 1. Ympäristökasvatus | Ympäristökasvatus huomioidaan kaikessa toiminnassa läpileikkaavasti. Nuorilla on paljon mahdollisuuksia toimia ympäristön puolesta ja heitä tuetaan ympäristöasioiden käsittelyyn ja toteuttamiseen. | Ympäristökasvatusta toteutetaan yhdessä nuorten kanssa, mm. tapahtumia, tempauksia, teemailtoja ja keskusteluja nuorten kanssa. | Ympäristökasvatus näkyy toiminnassa nuorten ohjeistamisena kierrätykseen, energiansäästöön ja jonkin verran toiminnan sisällöissä. | Ympäristökasvatuksen näkökulmaa osana toimintaa ei ole mietitty. Ympäristökasvatus on satunnaista. |
| 1. Digitaalisuus | Digitaalisuus on nivoutunut luontevaksi osaksi päivittäistä toimintaa. Digitaalista mediaa ja teknologiaa hyödynnetään sekä käsitellään tavoitteellisesti ja monipuolisesti. | Digitaalisuus huomioidaan toiminnan suunnittelussa ja toteutuksessa. Toiminnassa hyödynnetään menetelmiä ja toimintamuotoja, joilla esim. edistetään nuorten osallisuutta tai vahvistetaan nuorten mediaosaamista ja digitaalisia taitoja. | Digitaalisuuteen liittyvistä ilmiöistä keskustellaan nuorten kanssa. Digitaalista mediaa ja teknologiaa hyödynnetään suunnittelussa ja toteutuksessa jonkin verran. | Digitaalisen median ja teknologian yleistyminen arjessa tiedostetaan ja sen vaikutukset nuorten elämään ymmärretään, mutta niitä ei hyödynnetä toiminnan suunnittelussa ja toteutuksessa. |
| 1. Yhteistyö kotien kanssa | Nuorisotalolla järjestetään tilaisuuksia, joihin vanhempien/huoltajien on helppo tulla mukaan. | Vakituisesti nuorisotalolla käyvien nuorten vanhempiin on luotu kontakti ja nuorista välitetään heille myös positiivista palautetta | Vanhemmille on tiedotettu nuorisotalon toiminnasta ja periaatteista esimerkiksi koulujen vanhempainiltojen kautta. | Nuorten vanhempiin ollaan yhteydessä ainoastaan silloin kun nuori rikkoo sääntöjä. |
| 1. Talon toimintakulttuuri | Nuorisotalolla on toisia kunnioittava ja kohtelias puhe- ja käytöskulttuuri, joka näkyy rentona ja hyväksyvänä ilmapiirinä. | Ohjaajien läsnä ollessa nuorten välinen puhekulttuuri on toista kunnioittavaa. Ohjaajien ”lempeä katse riittää” muistuttamaan nuoria hyvästä käytöksestä. | Ohjaajilla on yhtenäinen linja epäasialliseen käytökseen puuttumisessa. Säännöt kannustavat huomioimaan muut talolla kävijät ja ne on ilmaistu ”hyvän kautta”. Säännöt on tehty yhdessä nuorten kanssa. | Epäasialliseen kielenkäyttöön ja käytökseen puututaan ylilyöntitilanteissa. Toimintaa ohjataan ohjaajien tekemillä säännöillä, jotka pääosin perustuvat siihen, mitä **EI** saa tehdä. |
| 1. Nuorten oppiminen – | Nuorten oppiminen, kehittyminen ja onnistuminen ovat keskeisiä, tietoisia ja suunnitelmallisesti toimintaa ohjaavia periaatteita. | Toiminnassa käytetään menetelmiä, joiden kautta nuorten on mahdollista oppia uusia taitoja: sosiaaliset taidot, tiedon lisääntyminen, itsetuntemus, käytännön taidot. | Nuorten oppiminen tunnistetaan ja tarvittaessa dokumentoidaan, esim. todistus nuoren aktiivisuudesta kun hän hakee oppilaitokseen. | Oppimisen näkökulma ei ole mietitty. Yksittäisten nuorten oppimisesta keskustellaan satunnaisesti. |

**II Nuorten rooli toiminnan toteuttamisessa**

f

| **arviointikriteerit** | **4 erinomainen** | **3 hyvä** | **2 tyydyttävä** | **1 puutteellinen/heikko** |
| --- | --- | --- | --- | --- |
| 1. Osallisuuden laajuus | Nuoret ja ohjaajat suunnittelevat, toteuttavat ja arvioivat toimintaa yhdessä. Ohjaajat ovat osanneet innostaa nuoret mukaan. | Nuorille annetaan vastuuta ja heillä on merkittävä rooli erikseen sovittujen toimintojen toteuttamisessa. | Nuoret ovat satunnaisesti mukana suunnittelemassa tai toteuttamassa toimintaa. | Nuoret esittävät spontaanisti ideoita ja antavat palautetta toiminnasta jälkikäteen. |
| 1. Päätöksentekorakenne tai toimintamalli osallisuuteen | Osallisuustoimintaan liittyvät rakenteet ja toimintamallit on luotu yhdessä ja niitä kehitetään jatkuvasti yhdessä nuorten kanssa. | Osallisuuden rakenne tai toimintamalli on monipuolinen, ja jokainen nuori löytää itselleen sopivan tavan osallistua. | Nuorten osallistumiselle on luotu rakenne, kuten tapahtumaryhmä, talotoimikunta, talokokous, tai osallisuusryhmä. | Nuorten osallistumiselle ei ole selkeää rakennetta ja se on satunnaista. Nuorilta kysytään ideoita toimintaan ja toiveita hankintoihin. |
| 1. Vertaistoiminta | Nuoret osallistuvat vertaistoimintakoulutukseen ja vertaistoiminta on suunnitelmallista. Vertaisnuorilla on omia tilaisuuksia, joissa he voivat jakaa kokemuksia, oppia uutta ja olla mukana vertaistoiminnan kehittämisessä. | Vertaistoiminta on vakiintunutta. Nuorilla on mahdollisuus osallistua erilaisiin toimintoihin omien kiinnostuksen kohteidensa mukaan. Nuorten omia osaamisalueita hyödynnetään. | Tilalla toimii nuoria vertaisohjaajina tai ohjaajien apuna, mutta heitä ei ole koulutettu tai perehdytetty. Vertaistoiminta on satunnaista. | Järjestelmällistä vertaistoimintaa ei ole. |
| 1. Nuoret alueellisina toimijoina | Työyhteisössä sovitaan tapa, minkä avulla tieto alueen kehittämishankkeista yms. asioista saadaan ohjaajien ja nuorten käyttöön. Yhdessä nuorten kanssa mietitään, mihin asioihin lähdetään aktiivisesti mukaan. | Ohjaajat tukevat nuoria ja heidän toimijuuttaan sovittuihin projekteihin osallistumisessa, esim. uuden skeittipaikan suunnittelu, liikuntapuiston välinehankinnat, ostarin viihtyisyyden lisääminen. | Nuorisotalolle kutsutaan virkamiehiä ja muita toimijoita esittelemään projekteja ja ”juttuja”, joihin nuoret halutessaan voivat osallistua. | Nuorille kerrotaan satunnaisesti sellaisista alueen toiminnoista, joihin nuorilla olisi mahdollisuus osallistua, esim. tapahtumat, asukasillat, kaavoitukseen vaikuttaminen jne. |
| 1. Nuorten välinen vuorovaikutus | Nuorten välinen vuorovaikutus on toisia arvostavaa. Uudet nuoret otetaan tasaveroisina toimintaan mukaan. Nuorilla on mahdollisuus liittyä vertaisporukkaan ja he ovat mukana luomassa nuorisotalosta itselleen ja muille tärkeää yhteisöä. | Nuoret pystyvät myös itse ratkaisemaan ristiriitatilanteita. Taustoiltaan erilaiset nuoret ”mahtuvat” samaan tilaan. | Nuorten välinen vuorovaikutus on luontevaa, mutta ohjaajaa tarvitaan usein ongelmatilanteiden selvittelyissä. | Nuorten välinen vuorovaikutus on valikoivaa. Osa nuorista jää ”porukoiden” ulkopuolelle. |

**III Resurssit**

f

| **arviointikriteerit** | **4 erinomainen** | **3 hyvä** | **2 tyydyttävä** | 1. **puutteellinen/heikko** |
| --- | --- | --- | --- | --- |
| ***Kestävä kehitys***   1. Lajittelu ja kierrätys | Jätteiden synnyn ehkäisy ja tuotteiden ja pakkausten kierrätettävyys huomioidaan jo hankintoja suunniteltaessa. Kaikki poistoon menevät tavarat ja materiaalit saatetaan uudelleenkäyttöön. Sekajätettä syntyy vain vähän hyvin toimivan kierrätyksen ja ennakoinnin ansiosta. | Jätteiden lajittelu on itsestäänselvyys ja se toimii hyvin toimipaikassa. Jätteiden synnyn ehkäisyyn kiinnitetään hankinnoissa jonkin verran huomiota. | Asiakkaat ja nuoret osallistuvat jätteiden lajitteluun, mutta asiaan joudutaan usein kiinnittämään huomiota ja muistuttelemaan siitä. | Jätteiden lajittelu toteutuu ~~lähinnä~~ ohjaajien toimesta. |
| 1. Kestävät hankinnat | Ennen hankintoja pohditaan aina tarve: tarvitaanko uutta tuotetta vai kävisikö käytetty, lainattu tai palvelu tavaran sijaan. Hankinnoissa huomioidaan aina ympäristöystävällisyys (= ympäristömerkinnät, ekotehokkuus, elinkaari), eettisyys ja hankinnasta riippuen Reilun kaupan tuotteet. Ohjaajilla on tietämystä ympäristöystävällisistä hankinnoista. | Hankinnat tehdään pääosin ympäristöystävällisesti mm. suosien ympäristömerkittyjä tuotteita, pitkäikäisiä ja korjattavia tavaroita sekä huomioiden tavaran kierrätettävyys. Tavaroita hankitaan soveltuvin osin myös käytettyinä ja hankintoja tehtäessä mietitään tuotteen koko elinkaarta. | Toimipaikan hankinnoissa on jonkin verran huomioitu tuotteiden ympäristönäkökohtia kuten ympäristömerkityt tuotteet, pitkäikäiset ja korjattavat tavarat sekä kierrätettävyys. | Hankinnat on tehty hinta- ja ulkonäköperustein. Kestävyyttä ja kierrätettävyyttä huomioidaan satunnaisesti. |
| 1. Energiankulutus | Toimipaikassa on huomioitu energiankulutuksen vähentäminen kaikessa toiminnassa. Laitteiden hankinnoissa huomioidaan energiansäästömahdollisuudet. Uusiutuvan energian käyttömahdollisuudet tiedetään ja käytössä on (pienimuotoisia) aurinkopaneeleja tai muuta uusiutuvaa energiaa. Työyhteisö on sitoutunut energiansäästöön ja toteuttaa sitä kaikessa toiminnassaan. | Toimipaikassa on luotu hyvät mahdollisuudet ja käytännöt energiankulutuksen vähentämiselle. Tila on sisutettu energiaystävällisesti, ikkunoiden ym. tiivisteet tarkistetaan kerran vuodessa, lämpötilaa seurataan lämpömittarein, sähkölaitteita ei pidetä turhaan päällä, kylmälaitteet sulatetaan kerran vuodessa ja niiden lämpötilat pidetään sopivina. | Energiankulutuksen vähentämiseksi on tehty joitain toimenpiteitä, esim. sammutetaan turhat valot ja laitteet, kun niitä ei käytetä. | Tilassa ei ole otettu huomioon energiankulutukseen liittyviä seikkoja. |
| 1. Tilojen käytännöllisyys ja viihtyisyys | Kalusteratkaisuissa ja sisustamisessa on mietitty mahdollisuutta muunnella tiloja mahdollisimman helposti erilaisten ryhmien tarpeisiin. | Sisustusratkaisuissa on mietitty erilaisten ryhmien tarpeita: rauhallisia nurkkauksia, isojen porukoiden oleskelualueita, pelitiloja, akustiikka, tv tai kovaääniset pelit eivät häiritse, yksilölliset juttutuokiot mahdollistuvat. | Tilat ovat siistit ja viihtyisät. Materiaaleissa on huomioitu käytännöllisyys ja siivottavuus. | Tilojen yleisilme on hiukan väritön ja ankea. Siivooja käy liian harvoin. |
| 1. Toimintavälineet | Nuorten käytössä on välineitä, jotka ovat ajanmukaisia. Ne palvelevat erilaisten ryhmien ja yksilöiden tarpeita ja toiveita. Välineiden hankintojen suunnittelu tehdään yhdessä nuorten kanssa. | Erilaisten ryhmien ja eri-ikäisten nuorten tarpeet on huomioitu välinehankinnoissa. Nuorisotalolla voi kokeilla välineitä, joita ei kaikkiin koteihin ole varaa ostaa tai tilaa sijoittaa. | Talolla on melko monipuolisesti erilaisia toimintavälineitä, mutta osittain huonossa kunnossa, esim. pelikortit repeytyneitä, pingismailat repsottavia tms. | Toimintavälineitä on niukasti ja ne ovat huonokuntoisia. |
| 1. Toiminnasta tiedottaminen | Toiminnan tiedottaminen on suunnitelmallista ja siinä käytetään monipuolisesti eri menetelmiä ja kanavia, hyödyntäen digitaalisia ratkaisuja. Tiedotusmateriaalin ulkoasu ja sisältö ovat kohderyhmää puhuttelevia ja kiinnostavia. Tiedottamisessa hyödynnetään nuorten osaamista. | Tiedotuksen sisältö ja valitut välineet ovat kohderyhmälle sopivia. Tiedottaminen digitaalisissa viestintäkanavissa on säännöllistä, monipuolista ja vuorovaikutteista. | Tiedotuksen sisältö on asiallista. Materiaaleissa käytetään sovittua tunnistetta (logo). Verkkosivuilla olevat perustiedot toiminnasta ovat ajan tasalla ja digitaalisia viestintäkanavia (esim. sosiaalinen media) hyödynnetään viestinnässä jonkin verran. | Tiedotuksen kohderyhmää ei ole mietitty ja sisällössä on puutteita. Tiedottamisessa ~~Toiminnassa~~ ei hyödynnetä digitaalisia viestintäkanavia eivätkä verkkosivut ole ajan tasalla. |